CELEX: C2004/094/09
Language: el
Date: 2004-04-17 00:00:00
Title: Απόφαση του δικαστηρίου (πέμπτο τμήμα) της 11ης Μαρτίου 2004 στην υπόθεση C-9/02 (αίτηση του Conseil d'État για την έκδοση προδικαστικής αποφάσεως): Hughes de Lasteyrie du Saillant κατά Ministère de l'Économie, des Finances et de l'Industrie

17.4.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 94/5
            
         
      ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   
   (πέμπτο τμήμα)
   της 11ης Μαρτίου 2004
   στην υπόθεση C-9/02 (αίτηση του Conseil d'État για την έκδοση προδικαστικής αποφάσεως): Hughes de Lasteyrie du Saillant κατά Ministère de l'Économie, des Finances et de l'Industrie (1)
   
   (Ελευθερία εγκαταστάσεως - Άρθρο 52 της Συνθήκης ΕΚ (νυν, κατόπιν τροποποιήσεως, άρθρο 43 ΕΚ) - Φορολογική νομοθεσία - Μεταφορά της φορολογικής κατοικίας σε άλλο κράτος μέλος - Τρόπος φορολογήσεως της υπεραξίας κινητών αξιών)
   (2004/C 94/09)
   Γλώσσα διαδικασίας: η γαλλική
   Στην υπόθεση C-9/02, με αντικείμενο αίτηση του Conseil d'État (Γαλλία) προς το Δικαστήριο, κατ' εφαρμογήν του άρθρου 234 ΕΚ, με την οποία ζητήθηκε, στο πλαίσιο της διαφοράς που εκκρεμεί ενώπιον του αιτούντος δικαστηρίου μεταξύ Hughes de Lasteyrie du Saillant και Ministère de l'Économie, des Finances et de l'Industrie, η έκδοση προδικαστικής αποφάσεως ως προς την ερμηνεία του άρθρου 52 της Συνθήκης EK (νυν, κατόπιν τροποποιήσεως, άρθρου 43 ΕΚ), το Δικαστήριο (πέμπτο τμήμα), συγκείμενο από τους C. W. A. Timmermans (εισηγητή), προεδρεύοντα του τμήματος, A. La Pergola και S. von Bahr, δικαστές, γενικός εισαγγελέας: J. Mischo, γραμματέας: H. A. Rühl, κύριος υπάλληλος διοικήσεως, εξέδωσε στις 11 Μαρτίου 2004 απόφαση με το ακόλουθο διατακτικό:
   Η αρχή της ελευθερίας εγκαταστάσεως του άρθρου 52 της Συνθήκης ΕΚ (νυν, κατόπιν τροποποιήσεως, άρθρο 43 ΕΚ) πρέπει να ερμηνευθεί υπό την έννοια ότι απαγορεύει την εκ μέρους κράτους μέλους θέσπιση, για την αποτροπή του κινδύνου φοροαποφυγής σε περίπτωση μεταφοράς από φορολογούμενο της φορολογικής του κατοικίας εκτός του εν λόγω κράτους μέλους, μηχανισμού φορολογήσεως των υπεραξιών που δεν έχουν ακόμη πράγματι αντληθεί, όπως ο προβλεπόμενος στο άρθρο 167 bis του γαλλικού γενικού φορολογικού κώδικα.
   
      (1)   EE C 56 της 2.3.2002